text: Í dag var NSÍ komið á vitjan og vit høvdu sett nøsina upp móti einum sigri, tí møguleikarnar eru við at fækkast, men tíverri bleiv talan um eitt heldur tannleyst TB lið, ið ikki veruliga tordi at bjóða NSÍ veruliga av í fyrsta hálvleiki.
text: #000000
text: Ndende hevði ein snudd eftir dystin í Vágunum, og sat tí uttanfyri í dag frá byrjan. Dan byrjaði í hansara stað, annars er liðið tað sama sum tað hevur verið í seinastuni.
text: #000001
text: Tað var gott fótbóltsveður í dag, so at siga ongin vindur, men tó eitt sindur fitt av regnið, men hetta er eitt av teimum bestu líkindum at spæla fótbólt í. Tíverri, líka so gott fótbóltsveður, eins keðiligt var úrslitið tá Lars Müller bríkslaði fyri seinastu ferð.
text: #000003
text: Fyrsti hálvleikur var sum heild onki at rópa upp um, fáir møguleikar til bæði liðini og ikki serliga væl skipað spæl. Men tá tað restaði nakrir minuttir í til fyrsti hálvleikur var liðugur, tá hava vit ein rættuliga stóran møguleika, men NSÍ fær ruddað burtur næstan á strikuni. Løtu seinni fara NSÍ í álop og tað endar við at bólturin situr í kassanum til hálvleiksstøðuna 0-1.
text: #000004
text: Tá ein góður tími var leiktur fingu vit eitt mál, sum Ndende skallaði inn um eftir innlegg úr høgru. Ndende var komin inn stutt inni í øðrum hálvleiki. Samstundis við at Ndende kom inn, bleiv Ragnar Tausen eisini settur á vøllin. Út fyri teir báðar fóru Arthur og Dan.
text: #000007
text: Vit hava í hesum minuttum nakrar møguleikar aftrat at fáa mál, men bólturin vil ella kann bara ikki fara innum, tíverri. TBarnir koma fram til onkrar støður, har vit áttu at fingið eitt mál, men tíverri bleiv tað ikki í dag.
text: #000008
text: Alt endaði við tí, at tá 80 minuttir vóru leiktir, tá gjørdist endaliga støðan 1-4 eftir eina misskiljing millum Martin og Ivan, sum førdi við sær at Martin skallaði bóltin upp um Ivan og í egið net. Eitt keðiligt mistak, sum tó ikki veruliga hevði nakað at siga, tí tað var 1-3 málið, sum tók luftina úr ballónini.
text: #000011
text: Atkvøðast kann um dagsins leikara í høgra bredda. Eisini er stigatalvan dagførd við úrslitum frá hesum leikumfarinum.
text: #000015